אינס (זמרת)

אינס (באסטונית: Ines; נולדה ב-26 במאי 1981) היא זמרת אסטונית.

ביוגרפיה
אינס נולדה בהאפסלו בשם אדה-אינס אטי (Eda-Ines Etti).

ב-1999 השתתפה ב-Kaks takti ette, תחרות לזמרים צעירים שאורגנה על ידי "Eesti Televisioon", ערוץ הטלוויזיה הממלכתי של אסטוניה.

באירוויזיון 2000 בשוודיה היא ייצגה את אסטוניה ודורגה במקום ה-4.

ב-2000 גם יצא אלבומה הראשון וב-2004 יצא אלבומה השני.

באירוויזיון 2003 הגישה את תוצאות הניקוד של אסטוניה.

ב-2005 הנחתה את תחרות ה-"Eurolaul" בה נבחר נציג אסטוניה לאירוויזיון.

היא התמודדה בה על מנת לייצג את אסטוניה באירוויזיון 2006 והייתה במקום השני אחרי סנדרה אוקסנריד.

ב-2008 השתתפה בתוכנית המציאות "Laulud tähtedega" (הגרסה האסטונית של "Just the Two of Us") במסגרתה זוגות המורכבים מזמר מקצועי וידוען מתחום אחר מבצעים יחד דואט ומתחרים ביניהם, היא זכתה במקום הראשון ביחד עם איש העסקים ואלדו ראנדפרה (Valdo Randpere).

ב-2009 שיחקה בפרק של הקומדייה "Kättemaksukontor".

ב-2011 גילמה פקידת קבלה בבית מלון בסרט "Rotilõks".

היא הייתה מועמדת מספר פעמים בטקס פרסי המוזיקה האסטונית וזכתה שלוש פעמים, פעמיים מתוכם בקטגוריית זמרת השנה.

קישורים חיצוניים

 

זמרות אסטוניות
נציגי אסטוניה באירוויזיון
משתתפי אירוויזיון 2000
ילידות 1981